Subject: [SUSPECTED SPAM] Avalik selgitustaotlus NETSi eelnõu teemal
From: "Meedikud-Teadlased" <[email-masked]>
To: "Info - SOM" <[email-masked]>, "Kerli Reintamm-Gutan - SOM" <[email-masked]>, "Maia-Triin Kanarbik - SOM" <[email-masked]>, <[email-masked]>
Date: Wed, 25 Feb 2026 18:09:03 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Lp. Sotsiaalminister Karmen Joller, Kerli Reintamm-Guţan ja Maia-Triin 
Kanarbik

Pöördume Teie poole seoses kavandatava nakkushaiguste ennetamise ja tõrje 
seaduse (NETS) eelnõuga, mille eesmärk on kaasajastada Eesti tervisekaitse 
süsteemi, et kaitsta igaühe tervist ja vähendada nakkushaigustest tulenevaid 
riske nii igapäevaelus kui kriisides.

Eelnõu seletuskirja kohaselt on eelnõu eesmärk luua terviklik süsteem, mis 
kaitseb inimeste elu ja tervist ning tagab riigi sujuva toimimise 
nakkushaigustest tingitud ohtude korral, arvestades seejuures isikute 
põhiõigusi ja vaktsineerimise vabatahtlikkuse põhimõtet. Eelnõuga tutvudes 
selgub aga, et kavandatavad muudatused ei ole kooskõlas selle eesmärgiga, 
riivates isikute põhiõigusi ainuüksi nakkuskahtluse puhul õigusriigile 
ebakohasel määral.

Kuna nakkushaiguste tõrje puudutab otseselt ühiskonna turvalisust, kuid 
samal ajal ka individuaalseid põhiõigusi, on eriti oluline, et 
seadusandlikud muudatused oleksid põhjalikult analüüsitud nii 
meditsiinilisest, teaduslikust, õigusteaduslikust kui ka põhiseaduslikust 
perspektiivist, sealjuures unustamata COVID-19 kriisi ajal tehtud vigu. 
Lisaks eelnevale tuleks planeeritavat eelnõud analüüsida ka riikliku eelarve 
ja julgeoleku perspektiivist (vt Lisad 1 ja 2).

Olles tutvunud eelnõu planeeritavate muudatustega, esitame käesolevaga 
avaliku selgitustaotluse koos küsimustega eelnõu välja töötanud töörühmale.

Oleme valmis andma oma tööpanuse ka arutelus ühise laua taga.

Lugupidamisega,

MTÜ Ühinenud Meedikud ja Teadlased
Juhatuse liikmed
Aune Altmets
Kaari Saarma
Pille Varmann

[email-masked] <mailto:[email-masked]>
https://meedikud-teadlased.ee